## Zaključak kojim se obustavlja upravni postupak pokrenut povodom zahtjeva Nadzornog odbora društva Hypo-Leasing Kroatien d.o.o., Zagreb, za izdavanje odobrenja za obavljanje funkcije člana uprave za Ch

### NN 32/2008 (19.3.2008.), Zaključak kojim se obustavlja upravni postupak pokrenut povodom zahtjeva Nadzornog odbora društva Hypo-Leasing Kroatien d.o.o., Zagreb, za izdavanje odobrenja za obavljanje funkcije člana uprave za Ch

# HRVATSKA AGENCIJA ZA NADZOR FINANCIJSKIH USLUGA

**1067**

Na temelju odredbi članka 8. i 19. Zakona o Hrvatskoj agenciji za nadzor
financijskih usluga (»Narodne novine« br. 140/05) i odredbe članka 131. stavak
2. Zakona o općem upravnom postupku (»Narodne novine« br. 53/91, 103/96 – Odluka
Ustavnog suda Republike Hrvatske) u svezi s odredbom članka 21. stavak 2. Zakona
o leasingu (»Narodne novine« br. 135/06), povodom zahtjeva Nadzornog odbora
društva Hypo – Leasing Steiermark d.o.o., Zagreb, Garićgradska 18, za izdavanje
odobrenja za obavljanje funkcije člana uprave za Daria Smojvera iz Selca,
Španskih boraca 6, zastupan po punomoćniku odvjetniku Marku Kallayu iz
Odvjetničkog društva Hačić & Kallay, iz Zagreba, Palmotićeva 3, Uprava Hrvatske
agencije za nadzor financijskih usluga na sjednici održanoj 13. ožujka 2008.,
donijela je

## ZAKLJUČAK

I.) Obustavlja se upravni postupak pokrenut povodom zahtjeva Nadzornog odbora
društva Hypo-Leasing Steiermark d.o.o., Zagreb, Garićgradska 18, MBS: 080403602,
za izdavanje odobrenja za obavljanje funkcije člana uprave za Daria Smojvera iz
Selca, Španskih boraca 6, rođenog 4. prosinca 1965. u Karlovcu.
II.) Ovaj Zaključak objavit će se u »Narodnim novinama«.

```
Obrazloženje
```

Ad I.) Nadzorni odbor društva Hypo-Leasing Steiermark d.o.o., Zagreb,
Garićgradska 18, MBS: 080403602, (dalje u tekstu: Društvo) zastupan po
opunomoćeniku odvjetniku Marku Kallayu iz Odvjetničkog društva Hačić & Kallay,
iz Zagreba, Palmotićeva 3, pozivajući se na odredbu članka 21. stavak 2. Zakona
o leasingu (»Narodne novine« br. 135/06, dalje u tekstu: Zakon) podnio je
Hrvatskoj agenciji za nadzor financijskih usluga (dalje u tekstu: Agencija) 4.
lipnja 2007., zahtjev za izdavanje odobrenja za obavljanje funkcije člana uprave
za Daria Smojvera iz Selca, Španskih boraca 6, rođenog 4. prosinca 1965. u
Karlovcu
Tijekom postupka radi odlučivanja o navedenom zahtjevu, Nadzorni odbor Društva
je po opunomoćeniku 29. veljače 2008. dostavio Agenciji podnesak kojim
izjavljuje da odustaje od zahtjeva za izdavanje odobrenja za obavljanje funkcije
člana uprave za Daria Smojvera iz Selca, Španskih boraca 6, rođenog 4. prosinca
1965. u Karlovcu.
Odredbom članka 131. stavka 1. i 2. Zakona o općem upravnom postupku propisano
je da stranka može odustati od svog zahtjeva u tijeku cijelog postupka, a u tom
slučaju tijelo koje vodi postupak donijeti će zaključak kojim se obustavlja
postupak pokrenut po zahtjevu stranke.
Do donošenja ovog Zaključka, podnositelj zahtjeva nije opozvao svoj odustanak od
zahtjeva, pa se u smislu odredbe članka 132. stavak 1. Zakona o općem upravnom
postupku, ima smatrati da je odustao od zahtjeva.
Slijedom iznesenog, na temelju odredbi članka 131. stavak 1. i 2. Zakona o općem
upravnom postupku u svezi s odredbom članka 21. stavak 2. Zakona, odlučeno je
kao u točki I. izrijeke ovog Zaključka.
Ad II.) Na temelju odredbe članka 8. stavak 3. Zakona o Hrvatskoj agenciji za
nadzor financijskih usluga, ovaj Zaključak će se objaviti u »Narodnim novinama«.

UPUTA O PRAVNOM LIJEKU

Protiv ovoga Zaključka, žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog Zaključka.

Klasa: UP/I-451-01/07-02/29
Urbroj: 326-114-08-11
Zagreb, 13. ožujka 2008.

Predsjednik Uprave
**Ante Samodol**, v. r.

Ostalo, NN 32/2008-1067